CELEX: 32008R0164
Language: mt
Date: 2008-02-22 00:00:00
Title: Regolament tal-Kummissjoni (KE) Nru 164/2008 tat- 22 ta’ Frar 2008 li jemenda r-Regolament (KE) Nru 1444/2006 rigward il-kontenut minimu ta’ l-addittiv ta’ l-għalf Bacillus subtilis C-3102 (Calsporin) Test b’relevanza għaż-ŻEE

23.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 50/6
            
         REGOLAMENT TAL-KUMMISSJONI (KE) Nru 164/2008
   tat-22 ta’ Frar 2008
   li jemenda r-Regolament (KE) Nru 1444/2006 rigward il-kontenut minimu ta’ l-addittiv ta’ l-għalf Bacillus subtilis C-3102 (Calsporin)
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf ta’ l-annimali (1), u partikolarment l-Artikolu 13(3) tiegħu,
   Billi:
   
               (1)
            
            
               L-addittiv Bacillus subtilis C-3102 (Calsporin) kien awtorizzat taħt ċerti ċirkostanzi bi qbil mar-Regolament (KE) Nru 1831/2003. Ir-Regolament tal-Kummissjoni (KE) Nru 1444/2006 (2) awtorizza dak l-addittiv għal għaxar snin għat-tiġieġ għat-tismin, u hekk rabat l-awtorizzazzjoni tad-detentur tagħha maċ-ċirkolazzjoni ta’ dak l-addittiv.
            
         
               (2)
            
            
               Ir-Regolament (KE) Nru 1831/2003 jipprevedi l-possibilità ta’ modifikazzjoni fl-awtorizzazzjoni ta’ addittiv, fuq talba tad-detentur ta’ l-awtorizzazzjoni u fuq opinjoni ta’ l-Awtorità Ewropea tas-Sikurezza ta’ l-Ikel (“l-Awtorità”).
            
         
               (3)
            
            
               Id-detentur ta’ l-awtorizzazzjoni għall-addittiv ta’ l-għalf Bacillus subtilis C-3102 (Calsporin) issottometta applikazzjoni li tipproponi bidla fit-termini ta’ l-awtorizzazzjoni billi tnaqqas il-kontenut minimu ta’ dak l-addittiv.
            
         
               (4)
            
            
               Fl-opinjoni tagħha, adottata fit-18 ta’ Settembru 2007, l-Awtorità pproponiet li tnaqqas il-kontenut minimu ta’ sustanza attiva minn 1×109 CFU għal 5×108 CFU minħabba li hemm evidenza ta’ effikaċja fl-inqas doża proposta (3).
            
         
               (5)
            
            
               Ir-Regolament (KE) Nru 1444/2006 għandu għalhekk jiġi emendat skond dan.
            
         
               (6)
            
            
               Il-miżuri previsti f'dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 1444/2006 hu sostitwit bl-Anness ta’ dan ir-Regolament
   Artikolu 2
   Dan ir-Regolament għandu jidħol fis-seħħ fl-għoxrin jum wara l-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 22 ta’ Frar 2008.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Ir-Regolament kif emendat l-aħħar bir-Regolament (KE) Nru 378/2005 (ĠU L 59, 5.3.2005, p. 8).
   
      (2)  ĠU L 271, 30 9 2006, p. 19.
   
      (3)  Opinjoni tal-Bord Xjentifiku dwar l-Addittivi u Prodotti jew Sustanzi użati fl-Għalf ta’ l-Annimali dwar is-Sikurezza u l-effikaċja ta’ Calsporin, preparazzjoni tal-Bacillus subtilis, bħala addittiv fl-għalf tat-tiġieġ għat-tismin skond ir-Regolament (KE) Nru 1831/2003. Il-Ġurnal EFSA (2007) 543, 1-8.
   
      ANNESS
      
         
            “L-ANNESS
            
                        Numru ta’ identifikazzjoni ta’ l-addittiv
                     
                     
                        Isem id-detentur ta’ l-awtorizzazzjoni
                     
                     
                        Addittiv
                        (Isem kummerċjali)
                     
                     
                        Kompożizzjoni, formula kimika, deskrizzjoni, metodu analitiku.
                     
                     
                        Speċi jew kategorija ta’ l-annimal
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħra
                     
                     
                        Tmiem il-perjodu ta’ awtorizzazzjoni
                     
                  
                        CFU /kg ta’ għalf sħiħ b’kontenut ta' umdità ta’ 12 %
                     
                  
                        Kategorija ta' addittivi żootekniċi. Grupp funzjonali: stabilizzanti għall-batterja li tinsab fil-musrana.
                     
                  
                        4b1820
                     
                     
                        Calpis Co. Ltd
                        Rappreżentata fil-Komunità minn Orffa International Holding BV
                     
                     
                        
                           Bacillus subtilis
                        
                        C-3102 DSM 15544
                        (Calsporin)
                     
                     
                        
                                     
                                 
                                 
                                    Kompożizzjoni ta’ l-addittiv:
                                    Preparazzjoni ta' Bacillus subtilis C-3102 (DSM 15544) b'minimu ta' 1 × 1010 CFU/g ta' addittiv
                                 
                              
                                     
                                 
                                 
                                    Karatterizzazzjoni tas-sustanza attiva:
                                    Spori vijabbli tal-Bacillus subtilis C-3102 (DSM 15544)
                                 
                              
                                     
                                 
                                 
                                    Metodu analitiku (1)
                                    
                                    Metodu ta’ l-enumerazzjoni bi spread plate billi jiġi użat it-tryptone soya agar bi pre-trattament ta' sħana tal-kampjuni ta’ l-għalf.
                                 
                              
                     
                        Tiġieġ għat-tismin
                     
                     
                        —
                     
                     
                        5 × 108
                        
                     
                     
                        1 × 109
                        
                     
                     
                        
                                    1.
                                 
                                 
                                    Għas-sikurezza ta’ l-utent: sistemi għall-ħarsien tan-nifs matul l-immaniġġjar u nuċċali tas-sikurezza
                                 
                              
                                    2.
                                 
                                 
                                    Fl-istruzzjonijiet għall-użu ta' l-addittiv u t-taħlita minn qabel, indika t-temperatura li fiha għandhom jinħażnu, kemm jistgħu jdumu fil-ħażna u l-istabbilità tagħhom għall-pelleting.
                                 
                              
                                    3.
                                 
                                 
                                    L-użu huwa permess f’għalf li jkun fih il-coccidiostats permessi: monensin sodium, salinomycin sodium, semduramycin sodium, lasalocid sodium, maduramycin ammonium, narasin-nicarbazin u diclazuril.
                                 
                              
                     
                        20 ta’ Ottubru 2016
                     
                  
      
      
         (1)  Dettalji tal-metodi analitiċi huma disponibbli fl-indirizz li ġej tal-Laboratorju ta' Referenza tal-Komunità: www.irmm.jrc.be/crl-feed-additives”